কেউ কেউ দাবি করেন ইমুনোথেরাপী ওষুধ চিকিৎসার তুলনায় কম কার্যকর। এখন প্রশ্ন হচ্ছে আসলেও কি তাই? সত্যিকার অর্থে ওষুধ চিকিৎসা এবং ইমুনোথেরাপী একত্রে কার্যক্ষমতা তুলনামূলকভাবে বেশি হলেও শুধু ওষুধ চিকিৎসা তখনই কার্যকর যখন এটা ব্যবহার করা হয়। অথচ যখনই ওষুধ বন্ধ করে দেয়া হয় উপসর্গগুলো তখন আবার দেখা দেয়। রোগের স্থায়িত্ব ভেদে ওষুধ চিকিৎসা সারা জীবন ব্যবহার করতে হলেও ইমুনোথেরাপী চিকিৎসা তিন-পাঁচ বছরের মেয়াদান্তে রোগমুক্ত জীবনযাপন করা সম্ভব। যে রোগী প্রতিদিন ওষুধ ব্যবহার করেন তাকে পাশাপাশি ইমুনোথেরাপী চিকিৎসা প্রয়োগ করা হলে অ্যালার্জির বিরুদ্ধে রোগ প্রতিরোধ করা সম্ভব। তাই ওষুধ চিকিৎসার পাশাপাশি ইমুনোথেরাপী চিকিৎসার সফলতা পাওয়া যায় একথা উন্নত বিশ্বে স্বীকৃত।